**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-253/2013

**459a**

**Spoločná správa**

**výborov Národnej rady Slovenskej republiky o prerokovaní zákona z 19. marca 2013 o ochrane osobných údajov a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 459) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky pridelil zákon z 19. marca 2013 o ochrane osobných údajov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 459) svojím rozhodnutím z 28. apríla 2013 č. 429 na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Ako gestorský výbor k vrátenému zákonu určil Výbor Národnej rady Slovenskej republiky pre ľudské práva a národnostné menšiny (ďalej len „gestorský výbor“).

Uvedené výbory prerokovali predmetný zákon v lehote určenej rozhodnutím predsedu Národnej rady Slovenskej republiky.

I.

 Určené výbory zaujali k pripomienkam, uvedeným v III. časti rozhodnutia prezidenta č. 1797-2013-BA a k vrátenému zákonu nasledovné stanoviská:

Ústavnoprávny výbor Národnej rady Slovenskej republiky neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Výbor Národnej rady Slovenskej republiky pre ľudské práva a národnostné menšiny (uznesenie č. 67 z 30. apríla 2013) vyjadril súhlas so všetkými 18 pripomienkami prezidenta Slovenskej republiky a odporúčal národnej rade vrátený zákon v znení schválených pripomienok schváliť.

**II.**

Gestorský výbor k jednotlivým pripomienkam uvedeným v III. časti rozhodnutia prezidenta Slovenskej republiky z 5. apríla 2013 o vrátení zákona zaujal nasledovné stanoviská:

K čl. I:

V § 8 ods. 2 druhej vete sa slovo „nemôže“ nahrádza slovom „nesmie“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 11 ods. 3 sa slovo „nemôže“ nahrádza slovom „nesmie“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 12 ods. 5 sa slová „nie je oprávnený“ nahrádzajú slovom „nesmie“ a slovo „nemôže“ sa nahrádza slovom „nesmie“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 15 ods. 4 sa za slová „číslo občianskeho preukazu23)“ vkladá čiarka a slová „ číslo služobného preukazu“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 22 ods. 2 sa slová „tie nemôže“ nahrádzajú slovami „tie nesmie“ a slová „ich nemôže“ sa nahrádzajú slovami „ich nesmie“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 23 ods. 2 sa slová „v lehote 60 dní“ nahrádzajú slovami „v lehote 60 dní od začatia ich spracúvania“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 23 ods. 8 v prvej vete sa za slová „za úmyselný trestný čin“ vkladajú slová „alebo za trestný čin, pri ktorom mu výkon trestu odňatia slobody nebol podmienečne odložený“ a slová „trest mu nebol zahladený“ sa nahrádzajú slovami „odsúdenie mu nebolo zahladené“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 25 ods. 1 sa slovo „nemôže“ nahrádza slovom „nesmie“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 34 ods. 2 písm. c) sa vypúšťa čiarka a slová „nadácií, neziskovej organizácie poskytujúcej všeobecne prospešné služby“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 49 ods. 4 sa vypúšťa písmeno d).

Výbor NR SR pre ľudské práva a národnostné menšiny

**Gestorský výbor odporúča schváliť**

V § 49 sa za odsek 4 vkladá nový odsek 5, ktorý znie:

„(5) Vrchný inšpektor úradu sa z funkcie odvolá, ak hrubo zanedbal povinnosti uložené týmto zákonom, ak nepreukáže, že zavinenie nespôsobil alebo mu nemohol zabrániť, alebo pre hrubé porušenie služobnej disciplíny.“.

Doterajší odsek 5 sa označuje ako odsek 6.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 68 ods. 1,2,4,5 a 7 v uvodzovacej vete sa slová „môže uložiť“ nahrádzajú slovom „uloží“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 69 ods. 1 v uvodzovacej vete sa slová „môže uložiť“ nahrádzajú slovom „uloží“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 70 ods. 1 sa slová „môže úrad uložiť“ nahrádzajú slovami „úrad uloží“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 76 ods. 4 prvá veta znie: „Poverenia a oznámenia o poverení zodpovednej osoby podľa doterajšieho zákona sa považujú za poverenia a oznámenia o poverení zodpovednej osoby podľa tohto zákona.“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 76 ods. 5 prvá veta znie: „Registrácia udelená podľa doterajšieho zákona sa považuje za registráciu udelenú podľa tohto zákona.“.

Výbor NR SR pre ľudské práva a národnostné menšiny

**Gestorský výbor odporúča schváliť**

V § 76 ods. 6 prvá veta znie: „Osobitné registrácie udelené podľa doterajšieho zákona sa považujú za osobitné registrácie udelené podľa tohto zákona.“.

Výbor NR SR pre ľudské práva a národnostné menšiny

**Gestorský výbor odporúča schváliť**

Čl. V znie:

„Čl. V

Tento zákon nadobúda účinnosť 1. júla 2013.“.

Výbor NR SR pre ľudské práva a národnostné menšiny

**Gestorský výbor odporúča schváliť**

 Gestorský výbor odporúča hlasovať o pripomienkach č. 1 až 18 spoločne a odporúča všetky pripomienky schváliť.

**III.**

Gestorský výbor na základe stanovísk výborov k zákonu z 19. marca 2013 o ochrane osobných údajov a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 459)vyjadrených v ich uzneseniach uvedených pod bodom I spoločnej správy a nazáklade stanovísk poslancov gestorského výboru v súlade s § 90 ods. 5 rokovacieho poriadku

**odporúča**

Národnej rade Slovenskej republiky

**schváliť**

**pripomienky prezidenta Slovenskej republiky podľa odporúčania gestorského výboru,**

**schváliť**

**ako celok zákon z 19. marca 2013 o ochrane osobných údajov a o zmene a doplnení niektorých zákonov v znení prijatých pripomienok prezidenta Slovenskej republiky.**

Táto spoločná správa výborov bola schválená uznesením gestorského Výboru Národnej rady Slovenskej republiky pre ľudské práva a národnostné menšiny z 30. apríla 2013 č. 68.

Bratislava 30. apríla 2013

Vladimír Jánoš v. r.

podpredseda Výboru NR SR pre ľudské práva a národnostné menšiny